১৯৮৮ সালে ভিয়েনা ভাইরাসের অস্তিত্ব খুঁজে পাওয়ার পর প্রাগের ম্যাথম্যাটিক্যাল মেশিন রিসার্চ ইনস্টিটিউটের গবেষক পাভেল বাওদিস একটি প্রোগ্রাম লেখার জন্য মনস্থির করেন যেটি সফলভাবে তা অপসারণ করতে সক্ষম হবে। পরবর্তীতে তিনি প্রোগ্রামটি তার সহকর্মী এডুয়ার্ড কুচিরার সাথে ভাগ করেন এবং পরবর্তীতে সে বছরে দুইজন মিলে এলউইল (ALWIL) সফটওয়্যার শুরু করেন যেদি প্রথম অ্যাভাস্ট অ্যান্টিভাইরাস অবমুক্ত করে। চেকোস্লোভাকিয়ায় সে সময়ে কোম্পানি গঠনে নিষেধাজ্ঞা থাকার কারণে, এলউইল সফটওয়্যার সমবায় কোম্পানি হিসেবে প্রতিষ্ঠা লাভ করে। কিন্তু ভেলভেট বিপ্লবে মুক্ত বাজারে প্রবর্তন করার সুযোগ করে দেয়। ১৯৯১ সালে বাওদিস এবং কুচিরা এলউইল সফটওয়্যারকে যৌথ-অংশীদারত্ব কোম্পানি হিসেবে নিবন্ধন করতে সক্ষম হন।

বর্তমান সিওও এবং প্রাক্তন সিটিও ওন্ড্রেজ ভেলচেক (Ondrej Vlček) ১৯৯৫ সালে চেক টেকনিক্যাল ইউনিভার্সিটিতে একজন ছাত্র হিসেবে যোগদান করেন এবং উইন্ডোজ ৯৫ এর জন্য কোম্পানির প্রথম অ্যান্টিভাইরাস লিখেন। সেই একই বছরে অ্যাভাস্ট অ্যান্টিভাইরাস বিশ্বব্যাপী প্রথম তিনটি অ্যান্টিভাইরাস হিসেবে ভাইরাস বুলেটিনের সকল টেস্টিং বিভাগে ভিবি১০০ পুরস্কার জিতে ছিল।

১৯৯৭ সালে এলউইল সফটওয়্যার ম্যাকাফির ভাইরাসস্ক্যান অ্যান্টিভাইরাস পণ্যের ম্যাকাফি কোড নিজেদের অ্যাভাস্ট অ্যান্টিভাইরাস ইঞ্জিনে ব্যবহার করার জন্য অনুমতি পায়। পরবর্তী সাত বছরের মধ্যে কোম্পানিটি তাদের অ্যাভাস্ট পণ্যের ১ মিলিয়ন ব্যবহারকারীর মাইলফলক অর্জন করে, সেই সাথে ২০০১ সালে ঘরে ব্যবহারের জন্য (অ-বাণিজ্যিক) একটি বিনামূল্যের অ্যান্টিভাইরাস সমাধান বাজারে ছাড়ে।

পণ্যসমূহ
১৯৮৮-২০০০: প্রতিষ্ঠা এবং কোম্পানির অগ্রযাত্রা
পুরস্কার এবং প্রমাণপত্র
এভিজি পণ্য